[- επειδη γαιος κανινιος συναλλασσων -] [-] [-] [-]ων το εγ μερο[υς -]λ[-] εσκουτλωκεν επηνγελται δε και τ[- σκου]τλωσαι υποσχομενος δε και στεφανηφορησειν της προκαθηγεμονο[ς] της πολεως ημων αρτεμιδος α[σ]τιαδος μετα αλλα ετη βουληθεντο[ς] του δημου ταχειον της υποσχεσεω[ς] ετεσιν δυσι στεφανηφορησαι αυτον εν μηθενι βουλομενος αντιλεγειν τη π[α]τριδι και τουτο υποσχομενος και εκ[δε]ξαμενος το συνφερον τη πολει [ε]δωκεν υπερ των της στεφανηφο[ρι]ας αναλωματων παντων αργυριου δηναρια πεντακισχειλια εφ οις πασιν η βουλη και ο δημος αποδεχομενοι αυτου το περι την πατριδα λαμπρον και φιλοτειμον εκρειναν τειμηθηνα[ι] αυτον ταις καλλισταις και μεγισταις τε[ι]μαις πασαις ανατεθηναι τε αυτου και εικονα γραπτην και εικονα χαλκην και αγαλμα μαρμαρινον ανιερωσθαι δε και τα πεντακισχειλια δηναρια εις το των νεων γυμνασιον εφ ω η προσοδος αυτων αει χωρησει καθ εκαστον ενιαυτον εις το ελαιοχρειστιον του εκτου μηνος τυχηι αγαθηι δεδοχθα[ι] [τη τε βουλη και τω δη]μω την μεν στε[φανηφοριαν της θεου γαιω]ι κανινιωι συναλλασ[σοντι υπαρχειν καθοτι και] τοις λοιποις στεφ[ανηφοροις κ]α[ι τετειμ]ησθαι αυτον ταις κ[αλλισταις] [και] μεγιστα[ις] τειμαις πασαις ανατεθ[ηναι] δε αυτου και εικονα γραπτην και εικονα χ[αλκην] και αγαλμα μαρμαρινον εν οις αν βουλητα[ι] τοποις ιρο[ις] η δημοσιοις ανιερωσθαι δε τα πε[ν]τακισχειλια δηναρια ις το γυμνασιον των νεων εφ ω η προσοδος αυτων αναλωθησεται [κα]θ εκαστον ενιαυτον μηνι εκτω εαν δε τι πλεο[ν]αση τουτο χωρησει εις το λοιπον ελαιοχρειστιον του ενιαυτου εφ ω εαν παλιν λιπη τει[μια]σαντος ποτε του ελαιου η τινος ετερας γενομενης ετιας τουτο προσεισενεχθησεται εκ της λοιπης προσοδου των νεων προς το αναλιφον τω εκτω μηνι μη γενεσθαι εφ ω εκ των δεκαπρωτων η εικοσαπρωτων η των τουτοις ομοιων εσται αιει επιμελητης αυτων επι ετη ος παραλαβων αυτα εγδανισει τοκου επι μηνι εκαστω ως των εκατον δηναριων ασσαριων στερεων δεκα και τον κατ ενιαυτον γεινομενον τοκον δωσει αιει του παρελθοντος ενιαυτου μηνι πρωτω σεβαστη τοις διοικηταις των νεων οιτινες αναλωσουσιν τον τοκον εις το αλιμμα του εκτου μηνος προαγοραζοντες το ελαιον εφ ω ουδενι εξεσται αρχοντι ουδε ετερω ουδενι μεταδιαταξαι ετερον τι περι τουτων των πεντακισχειλιων δηναριων η της προσοδου αυτων εκτος εαν μη χωριων αγορασθησομενων τοις νεοις δεηση και τουτο το αργυριον εις την τειμην των αγορασθησομενων αγρων χωρησαι εφ ω και ουτως μενει η προσοδος αιει εις το αλιμα των νεων καθοτι προγεγραπται επει ο υπεναντιον τουτοις ποιησας τι αποδωσει εις τον του κυριου καισαρος φισκον δηναρια πεντακισχειλια και ουδεν ελασσον εσται το μεταδιαταγεν ακυρον και μενει τα πεντακισχειλια δηναρια και η προσοδος αυτων τοις νεοις καθοτι προγεγραπται εγραφη δια των λαχοντων δογματογραφων αλεξανδρου του αλεξανδρου ειρηνα[ι]ου του ερμογενους ερμωνακτος του.
IIasos 248